नालागढ़ में सड़कें, सफाई होगी मुख्य मुद्दा
शहरकीटूटी सड़कें और बेहाल सफाई व्यवस्था चुनाव के दौरान लोगों की मुख्य मांगों में शुमार है। औद्योगिकरण के बाद नालागढ़ क्षेत्र में लोगों सहित कामगारों की संख्या बढ़ी है। इसके बावजूद शहर के सौंदर्यीकरण को लेकर अभी तक ठोस रणनीति नहीं बन सकी है। आलम ये है कि शहर में गंदगी के ढेर लगे हैं। बाजारों की सड़कों के अलावा गलियां पूरी तरह से उखड़ चुकी हंै।
डोर-टू-डोर गारबेज योजना कुछ वार्डों में ही सीमित है। नालागढ़ की सफाई का ठेका भी दिया है। कुछ वार्डों में परिषद के कर्मी तो कुछ वार्डों में ठेकेदार के कर्मी काम करते हैं। शहर की सफाई व्यवस्था को लेकर सबसे पहले कांग्रेस समर्थित पार्षद ने ही परिषद को घेरा था।
इसके बाद में सफाई का मामला इतना बढ़ा कि लोगों समेत सामाजिक संगठनों ने नालागढ़ में बेहाल सफाई व्यवस्था को लेकर आंदोलन करने की बात पर तत्कालीन कार्यवाहक ईओ ने भी परिषद से किनारा कर लिया था।
नगर परिषद नालागढ़ के तहत आने वाले शहर की सड़कों की दयनीय दशा, जिसमें वाहन चलाना तो दूर पैदल चलना भी दूभर है।
जगह-जगह गलियां टूटी
शहरमें परिषद के तहत इंटर लॉकिंग टाइलों से गलियों सड़कों का निर्माण किया गया था, लेकिन ये योजना सिरे नहीं चढ़ी। एक मर्तबा टाइलें खुल गईं तो सारी सड़क गली टूट जाती है। इसके बाद परिषद ने कंकरीट की सड़कें बनाने का निर्णय लिया, लेकिन सड़कें बदहाल रहीं। यहां पर वाहन चलाना तो दूर पैदल चलना भी दूभर हो गया है। ब्लॉक कांग्रेस अध्यक्ष असीम शर्मा ने कहा कि कांग्रेस समर्थित परिषद ने शहर के विकास कार्य में कोई कोर कसर नहीं छोड़ी है। उधर, भाजपा मंडलाध्यक्ष टेकचंद चंदेल ने कहा कि भाजपा समर्थित कमेटी बनने पर इन सभी मुददों का स्थाई समाधान किया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva